
AKICITA WAN WIGAKEYA 

AK1HANIC1YAPI KIN 

A HOP A. 

Wocekiye opapi kin apa anpetu 
akiran iciyapi eyapi kin he taku 
kapi kin sdoncapi sni. Wacin- 
yan yuhapi kin hena sinasapa 
wanji waste yuhapi kta icekiya- 
pi, qa akiraniciyapi qa wicoran 
waste econpi kin hena ko aowi- 
cakiya. Wocekiye eyapi on si- 
nasapa waste yuhapi kta okoda- 
kiciye en sinasapa waste qa mni- 
heca yuhapi kin he woyawaste 
tanka. Tona sinasapa yuhapi 
cmpi on wocekiye eyapi kin hena 
Wakantanka woyawaste ihda- 
mnapi, qa hena tohan tapi kte 
cinhan sinasapa en onpi kta qa 
owicakiyapi qa woyawaste yuha- 
pi kta e sdonyanpi kta. 

''Akicita owapa qehan akicita 
opa wan koska William eciyapi 
waonspeka, Eya wocekiye aho- 
perce sni naceca estta anpetu 
akiraniciyapi anpetu kin nena 
owasin ahopa. Advent hetanhan 
Lent anpetu kin qa Pentecost, 
qa September tohinni akiktonje 
sni. 

Anpetu kin hena en tohinni 
canonpe sni ecee, qa tado yute 
sni ecee, qa onmanpi kin oa ao- 
wehanhan kuwapi esta tohinni 
ekta etonwe sni. qa waniyeta 
yamni opa esta wicoran kin de 
hduha. 1 

September econhan anpetu aki- 
ran iciyapi anpetu econhan aki- 
cita .on?i tapi qa nina mmipi qa 
nina waontukapi. anpetu ataya 
wi kate kin en maonnipi nakaes. 
Wiyotanhan iKiyena oape aKe- 
wanji hehan William wi Kate kin 



on wayazanka qa irpaya. Oton- 
| we itehen unyaKonui tuka re an- 
! naptanyan hen tipiwakan cistina 
; wan han wanunyakapi. Akicita 
itancan kin mniruha vvan spaye- 
ye qa koska ite kinakan ehnaka; 
kiksuyeye kta on hecon. Hehan- 
tuna rein tipiwakan cistina kin 
mazardarda kardapi nawaron, 
hecehnana sinasapa wanji en on 
hecinhan sclonwaye kta ekta wtsii-, 
Inyun Sinasapa wan en on qa 
wanna cekjye kta skan ehan en 
wai, heyake on waceKiye kin 
hdusdoke sni ecehnana eKta hi. 
he econhan koska km wacinki- 
ksapa, hecen woartani ohdaka. 
ake sinasapa kin icicawin ki qa 
hehan Mass wosnapi econ. Wil- 
liam tipiwakan ekta akiyuha un- 
kioi qa akanonpi unkitawapi kin ! 
a«an waceKiyapi Km icahaa 
owinsontonpi qaen eonqonpapi. 
Cekiye econhan Yatapiwakan 
ica qa sinasapa kin kici woceki- 
ye eya. , Oape akenom hehan ta. i 

TuKa tanru osteyaken iyehan- 1 
tunarcin sinasapa kin de hen ce- ■ 
kiye Kta e hi. Eya he taku wa- 
Kan eciyat?nhan sinasapa kin de 
nuni. qa he ohna cekiyapi ecee' 
tuka ta wena en yanke sni. tuka 
en icahda tarcaska awanwicaya- ' 
kapi qa he tiyopa iyordoke yu- 
hapi hecen he wicakida qa tipopa 
yurdoke qa cekiye kta skan he- 
hantunar cin de hecetu. 

Anpetu akiran iciyapi sinasapa 
ahowicakicipe kin neon wokajuju 
yuhe qa te kta ikiyena ehan si- 
nasapa wan en on qa okiya. qa 
ehake Yutapiwakan icukiya. ' 
September econhan anpetu aki- 
ran iciyapi anpetu izaptan ehan- 
tu. qa tanyan weksuya. Heon 



hetanhan ohinni anpetu akiran 
iciyapi kin anpetu Kin hena we- 
ksuya waon qa ahowapa ecee. 

ST. JELiOME QA MNAJA KIN. 



Wotanin wowapi "Our Dumb 
Animals'' en Rt. Rev. Abbot 

'Charles, St Leo, Florida etan- 
han kin decen woyake qa wiko- 
ske qa kossa tokata icagapi kte 
kin hena iyokipi kta iyececa:— 

. v St. Jerome ta wicoran kin, oran- 
pi. qa ohitike cin on mnaja iya- 

cinpi heon tohan St. Jerome ite- 

i . . 1 • • • 

owapi eca mnaja wan kici ite 

OKagapi ecee. Tuka nakun taku 
tokca on he mnaja kin kici ite 
okagapi. Mariano Monteiro de- 
cen oyaka: — Anpetu wan St. Je- 
rome sinasapa (monk) wicayuhe 
kin wowapi wakan eciyatanhan 
om iwohdaka yanka econhan 
mnaja wan u qa huste u, nape 
sanni nina yazan iteka yuwan- 
kan hdus en u qa sinasapa (mo- 
nastery) tipikinen hi. Sinasapa 
owasin kaabeya napapi, tuka 
St Jerome ena najin qa nape 
wan yazan qon yuwankan icu qa 
amdeza, unkan siha capa. ikicicu 
qa sdakiciciya. Mnaja kin he 
warbana, qa kinhde wacin sni. 
Hecen token econpi kinhan ta- 
kuna econ sni on kte sni hecin- 
han he om iwohdaka. Unkan 
sonsona wan on can toksupiecee 
kin he awanyake Kta iyukcanpi, 
q * de terike sni hecen mnaja kin 
wicoran tawa kin tanyan ecaki- 
con. 

Anpetu wan en sonsona kin 
hdi kta mnaja kin ape wanka 
unkan, ecen istinma. Syrian 
masyuha qeya econhan icahda 



nen iyayapi unkan sonsona kin 
isnana ku akipapi qa he tuwena 
yuhe sni iyukcanpi qa hetanhan 
kaska eyayapi, qa cankahupajo 
waqinpi kin tokawicakicihe kta 
keyapi, qa heconpi. 

Mnaja ogonge kin hehan son- 
sona kin okide i tuka iyeye sni 
qa hecen cantesica hdi. Ecena 
hdi wanyakapi qehan w T otahda 
hecinhan sonsona kin temya kc- 
cinpi. Icanksiya kuw 7 api, sicaya 
wiyaonpapi, woqupi sni, icicawin 
ye qa sonsona kin onspa oyapta 
hecinhan temkiye sipi. 

St. Jerome mnaja kin onsidake 
qa onsiya kuwa sni wicasi qa 
woqu wicasi. Woiyopeya karya 
anpetu owasin iye can toksuki- 
yapi, qa de onsiicidaya wacintan- 
kaya econ. 

. Anpetu wan en wicoran hdu- 
stan hehan manitkiya ya qa mas- 
yuha qeya hen opta iyayapi qa 
sonsona wan eyayapi qon heepi 
ake wanna kupi iyewicakiya. 
Toker okihi hoton qa wicasta 
kin owasin najinwicaya- canka- 
hupajo, qa sonsona kin waqinpi 
kin ecehna onyannapapi. Mnaja 
tdn iyuskinye rein cankahupajo 
qa sonsona waqinpi kin ecehna 
owasin sinasapa (monastery) tipi 
kin en kaska awicahdi. Sinasapa 
(monks) mnaja kin wicakcapi sni 
tuka sicaya wiyaonpapi kin wan- 
hdakapi qa nina inihanpi. Iye- 
cana masyuhapi kinhipi, sonson- 
na manonpi kin on wihdi akupi 
kin onge on paganpi. 

St. Jerome awicakiciktonja qa 
kinhdapi. Tuka mnaja kin he- 
tanhan iyotan warbana qa mni- 
heca, qa tohanyan ni esta icima- 
na onstinma te sni on. 

PINE RIDGE, S. D. 
Nov. 4, 1911. 
Eyanpaha. 

Blokehan Omniciye 
Tanka Holy Rosary el yuhapi na 
el lecel Bishop tawoecon tokata 
Rosebud, Sicangu ayanke el om- 
niciye tanka yuhapi kte eya, na 
lei oitancan yankapi hena wi ake 
num yankapi kta; Sicangu oyan- 
ke el Congress yuhapi kte cin he- 
hanyan, na heon oitancan yan- 
kapi kte cin lena wicablawaste 
kta eya. Hecel oitancanpi hena 
oyasin witaya inajinpi na Bishop 
wicayawaste. Hecel wapiya wa- 
cintankaya ihunnipi kta, na taku 
tona yustanpi qon hena yuece- 
tupi kta eya. Na Sicangu oyan- 
ke el congress ecoapi econhan 
(during the congress) oitancanpi 
wicakagapi kta. hena ins onma 
congress wan tutkel econpi kin 
hehanyan yapi na taku tona Si- 
cangu oyanke el econpi hena 
awanyagyapi kta ca tona oitan- 
can eya. Sicangu oyanke el con- 
gress el yankapi kin tawowapi 
kin wicaqupi kta, hecel hena san- 
pa yuha iyayapi kta eya. Na he- 
on woakinice yakagapi tka taku 
wanji Bishop awanunyakapi kin 
Wakantanka caje on unyusuta 
na ya waste kin he el yuskinskin 
kte rein skan pica sni, na oyanke 
ecskce wawokiye onpi kin Holy 
Rosry Mission el 2 onpi, hena 
omani catechist hecapi Mission- 
aries om oyanke ataya wicasawa- 
kan om onpi James Grass na 
Chas Brave henayos, Mission el 
eca winyeya onpi na Makasan 
Wakala el Station Teriya, Na- 
kpogi, No Water's Camp el, Evan 
Stars on. Pahin Sinte Martin T. 
Hawk ataya a wanyanka. Medi- 
cine Root Dist. Moses Broken 
Leg awanyaka. John W. Wolf 
Station el, 3 mile Creek na Lit- 
tle Wound Camps, Conicawanica 
Wakpala hena awanyaka. 

Philip Fast Wolf, Mato-ota 
oyanke tawa el awanyaka. 

John Past Wolf Mato Wakpa 
tipiwakan wakpala ataya awan. 

Pute oyanke hehanyan na Blo- 
wakpala hel mis waon. 

Sunkmanitu Wakala el William 
Randall Casmun makoce hena 
awanyaka, na kola Herakasapa 
okaspe yamni awanyaka na Wm 
Thunder Horse Peji Wakpala 
awanyaka. 

Silas Opagila Wakpa Waste na 
wasicu koya om skan. 
flesapa orlate na Miwakan Yu- 
ha oyanke el John Natawitko 
awanyaka. 



Ho lena koska wasteste sina- 
sapa el wacintanka rca hecapi 
on wowasi econpi na oyanke ece- 
kce wanna heca wicaluhapi. kla- 
otaninpo. Blokehan woyustan 
he wanji kolakiciyapi ohinniyan 
ciksuyapi, taku tona ecanonpi 
kte qon econpiye: hece tokata 
congress waste unyuhapi kte na 
Iron Creek. Rosebud, Jul'y 14, 
1911 hehan woyustan oyapa sni 
na woklaka oyapa sni na woyu- 
stan hena 1911 kin ecela econ 
kta keha taku yake cin he taku 
he^ Taku yacin kin tokasa tan 
inyan ehe srii iapi orinyepica sni 
taku tona yustanpi na yustanpi 
sni hena Rosebud el eyapi kta 
kepe kcama hena nayaron ska 
heha he? Inila kes woyustan 
Kin econ wo. WacinKO sniyo; he- 
cina iyonicipi kte. Ho hecel ta- 
ku ecanonpi kte oyasin tanyan 
iyoptin kte lo, Edward Red 
Blaaket. 

Nitakola onsike cin miye, w( 
cekiye on ohinniyan ciksuyapi. 

I remain yours, truly, 

Joe Horn Cloud. 



GREENWOOD, S. D. 
Sinasapa Taeyanpaha. 

Mitakolapi. St Joseph 
qa St. Mary omniciye owancaya 
yaonpi kin dehan token wowicada 
bduha kin he nayaronpi wacin. 
Wanna to^aheya totahan woce- 
kiye nawaron qa wanbdake cin he 
waniyetu masakowin en Father 
DeSmet he Fort Pierre hen wan- 
bdaka; oy*te tanka wicoti. Ho 
cokata iyohanzi tanka wan kaga- 
pi qa wicasa wan eyapaha qa wi- 
casa owasin, winyan, wakaheja, 
tuwe eyas wicakipanpi. Wicasa 
wakan wan hi qa wohdakin kta 
eyapi: Ho wanna oyate kin 
oksan ahiyaye qa ataya okan sni 
qa itankata aohomni enajin, yun- 
kan itokab oyate kin taku hececa 
sdonyapi sni yukan wanna inajin 
qa taku wakan yesi qon heon 
omani keya wohdaka. Yunkan 
oyate kin hena taku wakan he e 
qa hinajin hecen wohdaka iyecen 
ohodaya wicakeya wicadaya awa- 
cinpi; yukan oyate kin hewicaki- 
ya de kiksuyapo; taku wakan eci- 
yatan wapetogcitonpi ktaqa Wa- 
kantanka caje kin he kodakupi 
kta eya. Ho hetan oyate kin he 
taku wakan sdonya hiyupi qawi- 
cadapi rca heon anpetu kin he wi 
hinape qa mahen iyaye cin he- 
han miniawicakastanoi; yunkan 
opawinge nonpa wahecetu minia- 
wicakastanpi: wakanheja owasin 
wicasa tanka,, winyan tanka onge 



hecen qa hen owapa. waniyetu 
masakowin heehan. Ake hin- 
hanna ake wi mahen iyaye cin 
h:han miniawicakastanpi qa he- 
hantan wanna waniyetu (71) wi- 
kcemna sakowin sanpa wanji le- 
nakeca hehan wanna waniyetu 
omaka sah/iogan hehan Minisose 
Iyordoke St. Louis ekta Father 
DeSmet ti ekta wanyang wai, 
yunkan miniamakastan etanhan 
tanyan imacage cin nina icante 
waste rca. Wanmayaka qa ake 
wicayusutapi ecamicon. Hehan 
wakan wohdakapi qa Yutapi wa- 
Kan hena ecamicon qa sanpa oni- 
yan wasaka on ni waon icemici- 
ciya qa he wowicake kin sdon 
waye qa wicawada. Ho hekta 
Fr. DeSmet oyate kin waecawi- 
caKicon qon kiksuya waecaki- 
coupi. Ho Fr. DeSmet oyate 
Ihangtonwan miniawicakastan 
qa wocesiye sdodye wicaye qon 
on Ihangtonwan Tonkansidayapi 
ob wookiye kagin kta wicakico 
qon he Fr. DeSmet kiksuyapi qa 
Inangtonwan itancanpi wanna 
makoce paganpi kta wi zaptan 
skanpi qa isakpe en nakun wica- 
qupi kta kdustanpi qa woope to- 
na yuhapi kte cin hena wicaqu 
hehan Ihangtonwan itancanpi 
hena iwicayunge qa takra Woce- 
kiye wanji duhapi kta huwo? eya. 
Yunkan wicasa itancanpi hena 
heyapi: "Wocekiye pa rce cin 
he unyuhapi kta," eyapi. "In- 
cin taku owotanna heca uncinpi 
ua Sinasapa Wocekiye owotanna 
qa wowicake heon he okna un- 
qonpi kta," eyapi. Qa de woyu- 
stan kin kagapi kin hehantan 
waniyetu wikcemna zaptan sam 
yamni; dehanyan yunkan de wa- 
niyetu kin wicoran wan yustanpi 
qon he ikikini hipi yunkan hecetu 
wada: incin de wocekiye kin un- 
kapi qa unkitawapi nakas. Yun- 
kan W. J. Eagle Thunder he 
October hehan den hi wotanin 
waste ausipi heon qa Nov. 30, en 
Fr. Westropp hi qa Mr. Eagle 
Thunder hena ob manke ca dena 
ob wowahdaka qa de oyate kin 
hecetukicidapi qa wicadapi heon 
sinasapa maka owancaya yaonpi 
naunyaronpi qa owasin ounyaki- 
yapi uncinpi. Ho eya Fr. DeSmet 
kici maka owancaya kici oma- 
wani tka owasin obdake cin wo- 
wapi ojuda tka heon anpetu de- 
hanyan nahanrci hena kluha 
manka e he nayaronpi kta. 

Nitakodapi wanji miye, nape 
ciyuzapi. ^ 

Old William Bean, 

Marpiyato. 



HOLY ROSARY, 

PINE RIDGE. S. D. 
Nov. 28, 1911. 
Eyanpa mitakola. 

Holy Rosary Mis- 
sion, S. D. waniyetu le icinub 
wahinajin. Ho yunkan wicasa 
wakan wan Father Lindebner 
iyakna waun na iyomakipi. Tka 
wokakije sica imakoyake heon 
mayuha kin mazaska wanji 
on Mass wosnapi wakan ecami- 
con. Ho he maka akanl waon 
kin tanyan wanmiklaka wacin on. 
Maciscila kin hehan taku wowa- 
rtani bluha kin hena slolwakiye 
sni kin hena Wakantanka el wa- 
kluwaste wacin: slolwakiye sni 
kin lena apsilya Ymapiwakan 
iwacu he kin he ate iyopemaya 
na wowahokonkiye maqu ecanmi. 
Ho hecel tahena unhiyupi on he- 
na on wokakije unyuhapi ecan- 
mi. Ho sanpa arnasni na oklele 
mitawa kin cante wasteya wace- 
kiye micicagin kte kin he icante 
waste wakiyin kte kin wiconi 
hanska marpiyata wakluska he- 
camun welo. Ho ocilepi kin wa- 
ste iblukcan; tona wanlakapi kin 
cante miyiciwastepi na woyuske 
micicage, pimiyecilapi ktelo, on- 
siya wocekiye ecamicon heon he 
pelo. Nape ciyuzapi. 

Miye Charles Brave. 

Owiyukcan waste kikaksapi 
catechist Martin Tnrning H. oma- 
kiyake atkuku kin wicasa war- 
wala waste, inila onpi heca; ho 
yunkan tawicuton tka okiyake 
canke tin yanka yo, ate ekiyake 
eyas lehanyak wicoiye icu na 
winyan wan yawastepi on icu na 
ecel wicasa irpeyapi. Ho waya- 
wastepi on taku le tokel econpi 
okihipi sni na ake tanksitku wan 
hinknaton kte, ho yukan lei ake 
taku slolye sni keye. Tka on- 
hnahanrci wicasa wakan econ 
wicakiya on atkuku ecakiconpi 
on iyececa kte sni nacece, he hel 
cannaksa yuha Kangi eciyapi on 
yukan he el wimatkoka onsika 
hemakiya ske heconpi kin le ta- 
kuni iyomawaja. Nahan wicasa 
tokel icaga slolwaye sni. tohinni 
ikanyelawaon sni canke lila tan- 
sagmate le insiya sinasapa heca 
opa keyapi yukan miye wakansi- 
ca may a on winyan kin he on 
wakokipe kicaga iyececa sni. 
Ho Jesus maka akanl on nahan 
onsiiciya na ikluhukuya on na 
Wicasa wicisanpa iklawa on sni; 
tka irarapi kte rci yukan anpetu 
kin hena Jesus woyawaste kila. 
Tuwa niyaconpi kin owakiyepi 
sni po; marpiya wokiconze kin 
he nicupi kte eye qon he weksu- 
ye, woyaco tawa kin he lila wa- 
kan kin lehanl tanyan slol unpi 
wacin mitakuyepi. Catechists 
yaonpi kin nape ciyuzapi. 

Charles Brave. 

ROSEBUD, S. D. 

Dec. 4, 1911. 
Eyanpaha. 

Le anpetu kin ake wo- 
cekiye on taku wanji miyecilao- 
tanin kta wacin, tka tokaheya 
lecel optelya epin kta wacin. 
Wocekiye na wecijin yukan; he 
taku on heca un hecin he inina- 
vgi ni kta wacin na heon Christian 
waste heca wacin waun na heon 
taku wanji wiyusice hantans he 
el ewatonwe yunkan lehanl 
Rosebud lei wanjr wanna ahiyo- 
kasih iyotanke na he on Sapaon 
opa na Christian onpi le el eki- 
tonwanpi waste. Ho le e yelo. 
Ablezapi na el etonwanpiye. Ho 
St. Joseph ikluwicaka na St. 
Mary eyapi le tokel kapi hena 
St. Joseph waonspeicciye eya 
cajeyatapi, le icin tokeca he un- 
ma wankatuya he hiya un mani- 
ka cinpi sni. He ablezapo. Wi- 
casa waste na winyan iyotan wa- 
ste wanjila na he ikluwicake na 
waonspeiciciye lena owanjila 
Sapaon Okolakiciye etanhanpi, 
ho tka unma ikiawankatuyanpi, 
canke witanpi hena wowicala na 
cantepi unpi sni tka wacekiye wi- 
casa slolwicayapi cinpi na wica- 
ia wanwicayakapi can yankapi 



oyate oKaspe to tokiscaka witana 
hinca anpetu conala hecel blihe- 
iciyapi na okihipi ca hantans ceya 
nuse iyanpi. Ho le oterike lo. 
Hecel akantanhan wowapi le e 
sni tka nicantepi ekta ee ikluwi- 
cake owapo. Hecel tohanl owan- 
caya omniciye na congress ca 
ikluwicaka unkeyapi kte sni, to- 
na Sapaon Christian hena ataya 
owajapi he slolunkiyapi waste. 
Owekis Wanikiya lecel eyin kta 
wijicapi na owanya'nk wastepi 
wicapahin wahi sni tka iyotan 
wartanipisa on wahi ce, eya on- 
kokiya'K.api kta be woKokipe na 
ablezapiye; waonspeiciciye omni- 
ciye el u'upi cante on onpi otapi 
secel lecel on hecanmi; omniciye 
tona ikluwicakapi sni hena wo- 
stanpi opapi kte sni iyapi is api- 
iciyanpi wanji el woope kunpi 
tka esa ikluwicake opa sni iyanpi 
nareyab iyewicayanpi esainahan 
sni ojanjan wanyakapi lhaktapi 
ka wacintankapi. Ho unwanji- 
pila le slolunkiyapi wacin na ta- 
ku econqunpi kta wicacante wan- 
jila un econqunpi wacin, hecel 
waunsakapi kte lo; na heon 
omniciye caje wanjila tka wacin. 
St, Joseph omniciye na St. Mary 
niyekacinpi unkeyapi kte sni, to- 



kesa tokata wowasu anpetu heel 
he lye Wanikiya he Tawa; hecel 
iye tona cante on iyorlate onsi- 
i?iyan wowasi econpi wicakpa- 
hin kta ca to unkis optaye un- 
wanjilapi kta onspeunkieioiyapi 
he on omniciye caje wanjila tka 
wacin; incin heconqunpi sni kin 
tokata icipajinyin tka na unma 
e sni tka kin nupin tin kta ecin 
unma ohiye na unma kte kin he 
woope kin kaksin kta, nikiyela 
toniye iyecel wasteyalakin tka 
eyapi. He kahinrpeyin tka na 
is hecetu sni kin Sapaon aletka 
icagin tka lena wokokipeyan han. 
Ho heon okolakiciye unwanjipila 
he lecala slolunkiyapi nawaawa- 
klake wanjila he slolunkiyapi 
tka waste; heon tokana letanhan 
iyukcan unkiye congress unhi- 
hunnipi kin caje unwanjipila tka 
na heon cantepi on tka. j Ho mi- 
takuyepi, Eyanpaha lawapi na 
ins yawapi sni esa enitanpi owi- 
cakiyakapi na le hecetu, waste-,, 
ka ehapi wacin na mate sni Wa- 
kantanka omakiye cin Congress 
el ake epin tka; hecel lehanl epin 
kta na Christian iklawaya onpi 
wocekiye nayecijinpi leca wan- 
jila na aletka ota kte sni hecel 
-> iotL-o qxqj aivin na e seca na ksa- 
ain kte sni unkoleoi waste. 



ALLLEN, S.D, 

Dec. 14, 1911 

Oct. 1, anpetu kin ostan St: 

Joseph na Si. Mary oholakiciye 

piKiyapi na >- 

Wm. Brown itancan. ■•/ 

Louis Mousseau okibe. 
Harry Brown mazaska a wan 'ka. 
Ed White Crow wowapi kaga. 
Louis Mousseau wocekiye eya. 
Joseph Mousseau na Daniel Red 
Horn na Alfred White Crow 
pkliklepi. ... 

St. Mary Omniciye. 

Mrs. Zoey Mousseau itancan. 
Lizzie Brown oidhe. 
Julia White Crow wowapi kaga 
Lizzie Brown mazaSKa awan'sa. 
Jennie Spotted Horse iapi awan. 
Susie Red Horn tiyopa awan'ka. 

Congress icunhan wicaho bli- 
hecaka ota naunronpi, tuka ti- 
yate kipi eca tokaranpi ecee. 
St. Joseph okaspe otoiyohila 
wawokiya onpi na owicakiyapi 
kta eyapi qon nahanrci takuni 
naunronpi sni. Tokeske yaranpi 
huwo? Eyanpaha el iklaotanin 
po. Eyanpaha kin wicoyoyake 
ilocin na nakun kaspapila on 
iyoptin kta cin. 



Le waniyetu kin tokeca, anpe- 
tu tonana waniyetu iyecel osni 
na ake anpetu tona sna bloketu 
iyecel maste na lila oluluta na 
heon tiwahe iyohila lila wlcoku je 
(Lagrippe) ececapi. 

Oyasin wocekiye on miksuya 
po. Nitakolapi wanji iyotan on- 
si qon he miye. ■'■'■ 

Louis P. Mousseau. ., 



MANDERSON.S.D. 
' Nov. 2, 1911. 
; - WIOATA. : 

Oct. 11. Jennie C. Pace, ^ win- 
yan kin le tiwahe yuna rcaheca, 
OKolakiciye wakan nakicijin eee, 
Wakantanka itokab taku oyasin 
tanyan klustan na iyokipiya wi- 
coni onma ekta iyayelo, ' 

Oct. 9, Joseph Cankpe telo; 
wicarcaia km le Wakantanka 'el 
ikluhomni kin hetan awicakeya 
Wakantanka wastelaka. Na ecel 
taku oyasin yuonihanyan econ 
na heeel wana iklustan nawiconi 
Onma ekta iyaya. 

Oct. 29. Mary Eagle 'Elk telo. 
Winyan le tiwahe yuha rca; oko- 
lakiciye nakicijin rce, na Wakan- 
canKa el tauu oyasin ' yuonihan- 
yan econ rce, na wanna wiconi 

Nov. 25. Mary Napewasicuwin, 
ina s winorcaia wan telo. Tanyan 
Wakantanka ohola wicoran wa- 
kan oyasin tanyan icu; hecel wb- 
kakije oyasin ayustan na wiconi 
ekta iyaya. 

, Mitakuyepi, lena wookiye wa- 
ste el ohiyapi owacekiye nitawa- 
pi kin el wicayeksuyapi wacin. 

Wicoran terika wanji el wowasi 
ecamon; wo waste na wiconte iya- 
uleya heciyatan on wicoran tan - 
nila kin hena woitdakyapi snipo; 
na wicoran teca Wanikiya nicupi 
tvin he 1 woilagye wac.inpb; Hece- 
Ca kin wookiye yu^in kta. Na- 
kun wowaonsila yukin Kta. Ho 
tie hecetu; . ; '/•■ • 

Hehanl tona eyanpaha yakagapi 
qon hena wicoiye nitawapi ki- 
ii'suyapo; wicoiye kin ecela 
ehapi na nitancanpi kin wicoran 
tannila kin ekta on. Heon mita- 
kuyepi; ikluwanjilapo; okni ikla- 
sle yaonpi kta oyakihipi sni, Wa- 
kantanka hecel iyokipi sni. Oko- 
lakiciye wanjila, Wakantanka 
wanjila, Cinhintku wanjila na 
Woniya Wakan wanjila; hecel 
wowicala wanjila unyuhapi, wi- 
catancan wanjila unyuhapi, wi- 
coni na woniya wanjila unhapi. 
Ho hecel hena yamni tka wanjila 
unyuhapi; hecel on tuwa iklu- 
wanjila kin woohiye yuhe kta. 



Ho hecetu; tanyan yawa po. 

Owancaya kolakiciyapi qon 
hena oyasin tanyan ciksuyapi, 
oyasin nape ciyuzapi. nitakolapi 
Nick W. Black Elk. 

FORT TOTTEN, N. D. 
Dec. 10, 1911. 
Mazaska Awanyaka Wanjina 
Womnaye; 
: Henry Zitkanakoyake $ 15 
Clement Lohnes. 10 

Jas Lohnes , ' 10 

Anthony Loknes 25 

Ignatius Court 1 00 

Aaron Lohnes 10 

John Lohnes 25 

Joseph Matohi 25 

Alex Yankton ' 25 

Alex Yankton. 



' : FT, YATES. N. D. 
Dec. 3, 1911. 
Winyan wan lecani woyazan 
yuha na lila kakija. Mrs. Stand- 
ing Soldier eciyapi he winyan 
kin Wakantanka wacinye cin 
heca Wakantanka etkiya blihen- 
ya mani, unkan lila kakije canke 
Inyanwoslahan en St. Joseph 
okolakiciye wan onpi kin wooki- 
ye wan kicagapi na lena okiyapi 



' ka ri^Oa six & 


•|>'.) • 00 


Herbert ^ 


1 00 


isnacajeyatapi 


1 00 


Wiyakaska 


1 00 


Sunkmanu 


1 00 


Sunginaska 


50 


Bunkawanbli 


1 00 


Barney Crow Neck- lace 


25 


David Crow " ? ' 


25 


Herbert" 


25 


Agatha Buffalo boy 


25 


George Pleets 


1 00 


J. M. Treetop 


25 


W'anblinupa 


25 


John Grass 


25 


Tasunkekinyan 


25 


Chas Crow Necklace 


1 00 


Chas Halsey 


1 00 



St. Joseph's womnaye etan 10 00 
Ataya ■ : $26 . 75 

Mitakuyepi, tona Eyanpaha 
iyacupi kin hena wocekiye on 
winyan kin le yeksuyapi uncinpi 
hececa kinhan ake wiconi kluha 
Wakantanka etkiya blihenya 
rtani kte. 

J. S. Treetop. 



MANDERSON, S. D. 
St. Peter s Church Dec. 2, '11. 
Anpetu kin el Alfred Ribs na 
Alice Red Feather kici wakan- 
kiciyuzapi; Rev, Fr. Henry, S.J. 
wicakiciyustan. 

Felix Flying Hawk. 



